روسیادا تشکیل اولونموش فوتبول عذره دونیا شامپیوناتی داوام ائدیر.
دونن 1/8 فینال مرحله‌سی چرچیوه‌سینده داها ایکی گؤروش باش توتوب.
اؤنجه دونیا کوپاسینا ائو صاحب‌لیگی ائدن روسیا مسکودا ایسپانیا ییغماسی ایله اوز-اوزه گلیب. قارشیلاشمانین اساس واختیندا قالیب معینلشمه‌ییب. علاوه اولونموش یاریم ساعت عرضینده ده حساب دییشمه‌ییب. بو اوزدن ده قالیب پنالتی‌لر سری سینده معینلشیب. داها دقیق اوینایان روس‌لار نه قدر گؤزلنیلمز اولسا دا، ایسپانیانی دونیا کوپاسیندان کنارلاشدیریب‌لار.
گونون دیگر اویونوندا ایسه کرواسی ییغماسی دانیمارکا ایله موناسیبت‌لرینه آیدین‌لیق گتیریب. بو گؤروشده ده اساس واخت 1:1 بیتیب. علاوه واختدا کرواسی اؤنه کئچمک اوچون الا شانس قازانسا‌لار دا، لوکا مودریچ پنالتی‌دن یارارلانا بیلمه‌ییب. بئله‌ده، گونون ایکینجی موسابیقه سینده ده قالیب پنالتی‌لر سریسیندا بللی اولوب. داها دقیق اولان کوروات‌لار 1/4 فینالا یوکسه‌له‌رک روسیایا رقیب اولوب‌لار.
خاطیرلاداق کی، اروگوئه و فرانسا ییغما‌لاری آرتیق 1/4 فینالا وثیقه‌نی تامین ائدیب. بو ایکی تیم نوبتی مرحله‌ده یاریم فینالا وثیقه اوغروندا موباریزه آپارا‌جاق‌لار.
دونیا شامپیوناتی-2018
1/8 فینال مرحله‌سی
1 ژوئیه
ایسپانیا - روسیا 1:1 (پنالتی‌لر 4:3)
کرواسی - دانیمارکا 1:1 (پنالتی‌لر 2:3)
